



1.	ΟΝΟΜΑΣΙΑ ΤΟΥ ΦΑΡΜΑΚΕΥΤΙΚΟΥ ΠΡΟΪΟΝΤΟΣ

Dalbavancin/BioARS 500 mg κόνις για πυκνό διάλυμα για παρασκευή διαλύματος προς έγχυση

2.	ΠΟΙΟΤΙΚΗ ΚΑΙ ΠΟΣΟΤΙΚΗ ΣΥΝΘΕΣΗ

Κάθε φιαλίδιο περιέχει υδροχλωρικό dalbavancin ισοδύναμο με 500 mg dalbavancin.

Μετά την ανασύσταση κάθε ml περιέχει 20 mg dalbavancin.

Το αραιωμένο διάλυμα προς έγχυση θα πρέπει να έχει μια τελική συγκέντρωση από 1 έως 5 mg/ml
dalbavancin (βλ. παράγραφο 6.6).

Για τον πλήρη κατάλογο των εκδόχων, βλ. παράγραφο 6.1.


3.	ΦΑΡΜΑΚΟΤΕΧΝΙΚΗ ΜΟΡΦΗ

Κόνις για πυκνό διάλυμα για παρασκευή διαλύματος προς έγχυση (κόνις για πυκνό διάλυμα).

Κόνις χρώματος λευκού-υπόλευκου έως υποκίτρινου

4.	ΚΛΙΝΙΚΕΣ ΠΛΗΡΟΦΟΡΙΕΣ

4.1	Θεραπευτικές ενδείξεις

Το Dalbavancin/BioARS ενδείκνυται για τη θεραπεία των οξειών βακτηριακών λοιμώξεων του δέρματος και των μαλακών μορίων (ABSSSI) σε ενήλικες και παιδιατρικούς ασθενείς από τη γέννηση (βλ. παραγράφους 4.4 και 5.1). 

Θα πρέπει να λαμβάνονται υπόψη οι επίσημες οδηγίες σχετικά με την κατάλληλη χρήση των
αντιβακτηριακών παραγόντων.

4.2	Δοσολογία και τρόπος χορήγησης

Δοσολογία

Ενήλικες 
Η συνιστώμενη δόση του dalbavancin είναι 1.500 mg, χορηγούμενη είτε ως εφάπαξ έγχυση 1.500 mg ή ως έγχυση 1.000 mg ακολουθούμενη από 500 mg μετά από μία εβδομάδα (βλ. παραγράφους 5.1 και 5.2).
Παιδιατρικοί ασθενείς Η συνιστώμενη δόση του dalbavancin χορηγείται ως μια εφάπαξ δόση με βάση την ηλικία και το βάρος του ασθενούς.


Δόση dalbavancin σε παιδιατρικούς ασθενείς

	
	Δόση (σχήμα εφάπαξ δόσης)

	
	

	
	



Ειδικοί πληθυσμοί

Ηλικιωμένοι ασθενείς
Δεν απαιτείται τροποποίηση της δόσης (βλ. παράγραφο 5.2).

Νεφρική δυσλειτουργία
Δεν απαιτείται τροποποίηση της δόσης για ενήλικες και παιδιατρικούς ασθενείς με ήπια ή μέτρια
νεφρική δυσλειτουργία (κάθαρση κρεατινίνης ≥ 30 έως 79 ml/min). Δεν απαιτείται τροποποίηση της
δόσης για ενήλικες ασθενείς οι οποίοι βρίσκονται σε τακτικό πρόγραμμα αιμοκάθαρσης
(3 φορές/εβδομάδα) και το dalbavancin μπορεί να χορηγηθεί χωρίς να λαμβάνεται υπόψη το
χρονοδιάγραμμα της αιμοκάθαρσης.

Σε ενήλικες ασθενείς με χρόνια νεφρική δυσλειτουργία των οποίων η κάθαρση κρεατινίνης είναι <
30 ml/min και οι οποίοι δεν βρίσκονται σε τακτικό πρόγραμμα αιμοκάθαρσης, η συνιστώμενη δόση
μειώνεται είτε σε 1.000 mg, χορηγούμενα ως εφάπαξ έγχυση, ή σε 750 mg ακολουθούμενα από
375 mg μετά από μία εβδομάδα (βλ. παράγραφο 5.2).

Δεν υπάρχουν επαρκή δεδομένα για σύσταση προσαρμογής της δόσης για ασθενείς ηλικίας 
3 μηνών έως 18 ετών με κάθαρση κρεατινίνης μικρότερη από 30 ml/min/1,73 m2 και για ασθενείς ηλικίας < 3 μηνών με νεφρική δυσλειτουργία, που ορίζεται ως κρεατινίνη ορού ≥ 2 φορές το ανώτερο όριο του φυσιολογικού ή παραγωγή ούρων < 0,5 ml/kg/h ή απαίτηση για αιμοκάθαρση. Τα παρόντα διαθέσιμα δεδομένα περιγράφονται στην παράγραφο 5.2 αλλά δε μπορεί να γίνει σύσταση για τη δοσολογία.

Ηπατική δυσλειτουργία
Δεν συνιστάται τροποποίηση της δόσης του dalbavancin σε ασθενείς με ήπια ηπατική δυσλειτουργία
(Child-Pugh A). Πρέπει να δίνεται προσοχή κατά τη συνταγογράφηση του dalbavancin σε ασθενείς με
μέτρια ή σοβαρή ηπατική δυσλειτουργία (Child-Pugh B & C), καθώς δεν υπάρχουν διαθέσιμα
δεδομένα για τον προσδιορισμό της κατάλληλης δόσης (βλ. παράγραφο 5.2).

Τρόπος χορήγησης

Ενδοφλέβια χρήση

Το Dalbavancin/BioARS πρέπει να ανασυσταθεί και να αραιωθεί περαιτέρω πριν από τη χορήγηση με
ενδοφλέβια έγχυση διάρκειας μεγαλύτερης των 30 λεπτών. Για οδηγίες σχετικά με την ανασύσταση
και την αραίωση του φαρμακευτικού προϊόντος πριν από τη χορήγηση, βλέπε παράγραφο 6.6. 

4.3	Αντενδείξεις

Υπερευαισθησία στη δραστική ουσία ή σε κάποιο από τα έκδοχα που αναφέρονται στην παράγραφο 6.1.

4.4	Ειδικές προειδοποιήσεις και προφυλάξεις κατά τη χρήση

Αντιδράσεις υπερευαισθησίας

Το dalbavancin πρέπει να χορηγείται με προσοχή σε ασθενείς με γνωστή υπερευαισθησία σε άλλα
γλυκοπεπτίδια, αφού μπορεί να προκύψει διασταυρούμενη υπερευαισθησία. Εάν παρουσιαστεί
αλλεργική αντίδραση στο dalbavancin, η χορήγησή του πρέπει να διακοπεί και να αρχίσει η χορήγηση
κατάλληλης θεραπείας για την αλλεργική αντίδραση.

Διάρροια από Clostridioides (πρώην Clostridium) Difficile

Η αντιβακτηριακή δράση που σχετίζεται με την κολίτιδα και την ψευδομεμβρανώδη κολίτιδα έχει
αναφερθεί με τη χρήση σχεδόν όλων των αντιβιοτικών και η σοβαρότητα των περιστατικών
κυμαίνεται από ήπιας μορφής έως απειλητικά για τη ζωή. Ως εκ τούτου, είναι σημαντικό να
λαμβάνεται υπόψη αυτή η διάγνωση σε ασθενείς που παρουσιάζουν διάρροια κατά τη διάρκεια ή μετά
τη θεραπεία με dalbavancin (βλ. παράγραφο 4.8). Σε μια τέτοια περίπτωση, θα πρέπει να εξεταστεί το
ενδεχόμενο διακοπής του dalbavancin και λήψης μέτρων υποστήριξης μαζί με τη χορήγηση ειδικής
θεραπείας για το Clostridioides (πρώην Clostridium) difficile. Οι ασθενείς αυτοί δεν πρέπει ποτέ να
αντιμετωπίζονται με φαρμακευτικά προϊόντα που καταστέλλουν τον περισταλτισμό του εντέρου.

Αντιδράσεις που σχετίζονται με την έγχυση

Το Dalbavancin/BioARS προορίζεται για χορήγηση μέσω ενδοφλέβιας έγχυσης, χρησιμοποιώντας έναν συνολικό χρόνο έγχυσης 30 λεπτών για να ελαχιστοποιηθεί ο κίνδυνος των αντιδράσεων που
σχετίζονται με την έγχυση. Η ταχεία ενδοφλέβια έγχυση των αντιβακτηριακών παραγόντων του
γλυκοπεπτιδίου μπορεί να προκαλέσει αντιδράσεις συμπεριλαμβανομένης της έξαψης του άνω μέρους
του σώματος, της κνίδωσης, του κνησμού, και/ή των εξανθημάτων. Η παύση ή επιβράδυνση της
έγχυσης μπορεί να οδηγήσει σε διακοπή αυτών των αντιδράσεων.

Νεφρική δυσλειτουργία

Οι πληροφορίες σχετικά με την αποτελεσματικότητα και την ασφάλεια του dalbavancin σε ασθενείς
με κάθαρση κρεατινίνης < 30 ml/min είναι περιορισμένες. Με βάση τις προσομοιώσεις, απαιτείται
προσαρμογή της δόσης για ενήλικες ασθενείς με χρόνια νεφρική δυσλειτουργία των οποίων η
κάθαρση κρεατινίνης είναι < 30 ml/min και οι οποίοι δεν βρίσκονται σε τακτικό πρόγραμμα
αιμοκάθαρσης (βλ. παραγράφους 4.2 και 5.2). Δεν υπάρχουν επαρκή δεδομένα για σύσταση
προσαρμογής της δόσης για ασθενείς ηλικίας 3 μηνών έως18 ετών με κάθαρση κρεατινίνης μικρότερη από 30 ml/min/1,73 m2 και για ασθενείς ηλικίας < 3 μηνών με νεφρική δυσλειτουργία, που ορίζεται ως κρεατινίνη ορού ≥ 2 φορές το ανώτερο όριο του φυσιολογικού ή παραγωγή ούρων < 0,5 ml/kg/h ή απαίτηση για αιμοκάθαρση.

Μικτές λοιμώξεις

Σε μικτές λοιμώξεις στις οποίες τα αρνητικά κατά Gram βακτήρια κρίνονται ύποπτα, θα πρέπει επίσης
να χορηγηθεί στους ασθενείς ένας κατάλληλος αντιβακτηριακός παράγοντας έναντι των αρνητικών
κατά Gram βακτηρίων (βλ. παράγραφο 5.1).

Μη ευπαθείς οργανισμοί

Η χρήση αντιβιοτικών μπορεί να προωθήσει την υπερβολική ανάπτυξη ανθεκτικών μικροοργανισμών.
Αν εμφανιστεί επιμόλυνση κατά τη διάρκεια της θεραπείας, θα πρέπει να ληφθούν τα κατάλληλα
μέτρα.

Περιορισμοί των κλινικών δεδομένων

Υπάρχουν περιορισμένα δεδομένα σχετικά με την ασφάλεια και την αποτελεσματικότητα του
dalbavancin, όταν χορηγείται για περισσότερες από δύο δόσεις (με μία εβδομάδα διαφορά). Στις
κύριες δοκιμές στην ABSSSI, τα είδη των λοιμώξεων που υποβλήθηκαν σε αγωγή περιορίζονται σε
κυτταρίτιδα/ερυσίπελας, αποστήματα και μολύνσεις προερχόμενες από πληγές μόνο. Δεν υπάρχει
εμπειρία με το dalbavancin στην αντιμετώπιση βαρέως ανοσοκατεσταλμένων ασθενών.

Έκδοχα

Αυτό το φάρμακο περιέχει λιγότερο από 1 mmol νατρίου (23 mg) ανά δόση, δηλαδή ουσιαστικά είναι
«ελεύθερο νατρίου».

4.5	Αλληλεπιδράσεις με άλλα φαρμακευτικά προϊόντα και άλλες μορφές αλληλεπίδρασης

Από τα αποτελέσματα μίας in vitro μελέτης ελέγχου υποδοχέων δεν προκύπτει πιθανή αλληλεπίδραση
με άλλους θεραπευτικούς στόχους ή κάποιο ενδεχόμενο για κλινικά σχετικές φαρμακοδυναμικές
αλληλεπιδράσεις (βλ. παράγραφο 5.1).

Δεν έχουν διεξαχθεί κλινικές μελέτες φαρμακευτικής αλληλεπίδρασης με το dalbavancin. 

Δυνατότητα άλλων φαρμακευτικών προϊόντων να επηρεάσουν τις φαρμακοκινητικές ιδιότητες του
dalbavancin.

Το dalbavancin δεν μεταβολίζεται από τα ένζυμα CYP in vitro, ως εκ τούτου οι συγχορηγούμενοι
επαγωγείς ή αναστολείς CYP είναι απίθανο να επηρεάσουν τη φαρμακοκινητική του dalbavancin.

Δεν είναι γνωστό αν το dalbavancin αποτελεί υπόστρωμα για την ηπατική πρόσληψη και για τους
μεταφορείς εκροής. Η συγχορήγηση με αναστολείς αυτών των μεταφορέων εκροής μπορεί να αυξήσει την έκθεση στο dalbavancin. Παραδείγματα τέτοιων αναστολέων των μεταφορέων εκροής είναι οι ενισχυμένοι αναστολείς πρωτεάσης, βεραπαμίλης, κινιδίνης, ιτρακοναζόλης, κλαριθρομυκίνης και κυκλοσπορίνης.

Δυνατότητα του dalbavancin να επηρεάσει τη φαρμακοκινητική άλλων φαρμακευτικών προϊόντων.

Η πιθανότητα αλληλεπίδρασης του dalbavancin με φαρμακευτικά προϊόντα που μεταβολίζονται από
τα ένζυμα CYP αναμένεται να είναι χαμηλή, δεδομένου ότι δεν είναι ούτε αναστολέας ούτε
επαγωγέας των ενζύμων CYP in vitro. Δεν υπάρχουν δεδομένα σχετικά με το dalbavancin ως
αναστολέα των ενζύμων CYP2C8.
Δεν είναι γνωστό αν το dalbavancin είναι ένας αναστολέας των μεταφορέων. Δεν μπορεί να
αποκλειστεί το ενδεχόμενο αυξημένης έκθεσης σε υποστρώματα μεταφορέων που εμφανίζουν
ευαισθησία στην ανασταλτική δραστηριότητα των μεταφορέων, όπως οι στατίνες και η διγοξίνη, αν
χορηγηθούν σε συνδυασμό με το dalbavancin.

4.6	Γονιμότητα, κύηση και γαλουχία

Κύηση

Δεν υπάρχουν στοιχεία για τη χρήση του dalbavancin σε έγκυες γυναίκες. Μελέτες σε ζώα έχουν
δείξει αναπαραγωγική τοξικότητα (βλ. παράγραφο 5.3).

Το Dalbavancin/BioARS δεν συνιστάται κατά τη διάρκεια της κύησης, εκτός εάν το πιθανό
αναμενόμενο όφελος δικαιολογεί τον πιθανό κίνδυνο για το έμβρυο.

Θηλασμός

Δεν είναι γνωστό αν το dalbavancin απεκκρίνεται στο ανθρώπινο γάλα. Ωστόσο, το dalbavancin
απεκκρίνεται στο γάλα των αρουραίων που θηλάζουν και μπορεί να απεκκρίνεται στο ανθρώπινο
μητρικό γάλα. Το dalbavancin δεν απορροφάται καλά από το στόμα· ωστόσο, δεν μπορεί να
αποκλειστεί η επίδραση στη γαστρεντερική ή στοματική χλωρίδα του βρέφους που θηλάζει. Η
απόφαση για το αν θα συνεχιστεί/διακοπεί ο θηλασμός ή θα συνεχιστεί/διακοπεί η θεραπεία με
Dalbavancin/BioARS πρέπει να ληφθεί, λαμβάνοντας υπόψη το όφελος του θηλασμού για το παιδί και το όφελος της θεραπείας για τη γυναίκα.

Γονιμότητα

Μελέτες σε ζώα έχουν δείξει μειωμένη γονιμότητα (βλ. παράγραφο 5.3). Ο ενδεχόμενος κίνδυνος για
τον άνθρωπο είναι άγνωστος.

4.7	Επιδράσεις στην ικανότητα οδήγησης και χειρισμού μηχανημάτων

Το Dalbavancin/BioARS μπορεί να έχει μικρή επίδραση στην ικανότητα οδήγησης και χειρισμού
μηχανημάτων, καθώς για έναν μικρό αριθμό ασθενών έχει αναφερθεί ζάλη (βλ. παράγραφο 4.8).



4.8	Ανεπιθύμητες ενέργειες

Σύνοψη προφίλ ασφαλείας

Σε κλινικές μελέτες Φάσης 2/3, 2.473 ενήλικες ασθενείς έλαβαν dalbavancin χορηγούμενο είτε ως
εφάπαξ έγχυση 1.500 mg ή ως έγχυση 1.000 mg ακολουθούμενη από 500 mg μετά από μία εβδομάδα.
Οι πιο συχνές ανεπιθύμητες ενέργειες που εμφανίστηκαν σε ποσοστό ≥ 1% των ασθενών που έλαβαν
θεραπεία με dalbavancin ήταν ναυτία (2,4%), διάρροια (1,9%) και κεφαλαλγία (1,3%) και ήταν γενικά
ήπιας ή μέτριας σοβαρότητας.

Ανεπιθύμητες ενέργειες σε μορφή πίνακα (Πίνακας 1)

Σε κλινικές δοκιμές Φάσης 2/3 με dalbavancin έχουν εντοπιστεί οι ακόλουθες ανεπιθύμητες ενέργειες.
Οι ανεπιθύμητες ενέργειες αναφέρονται σύμφωνα με την κατηγορία/οργανικό σύστημα και τη
συχνότητα. Οι κατηγορίες συχνότητας προκύπτουν σύμφωνα με τις ακόλουθες συνθήκες: πολύ συχνές
(≥ 1/10), συχνές (≥ 1/100 έως < 1/10), όχι συχνές (≥ 1/1.000 έως < 1/100), σπάνιες (≥ 1/10.000 έως <
1/1.000).

Πίνακας 1.

	Κατηγορία Οργανικού
Συστήματος
	Συχνές
	Όχι συχνές
	Σπάνιες

	Λοιμώξεις και παρασιτώσεις
	
	αιδοιοκολπική μυκητίαση, ουρολοίμωξη, μυκητίαση, κολίτιδα από Clostridioides
(πρώην Clostridium) difficile, καντιντίαση του στόματος
	

	Διαταραχές του αιμοποιητικού και του λεμφικού συστήματος
	
	αναιμία,θρομβοκυττάρωση,
ηωσινοφιλία, λευκοπενία, ουδετεροπενία
	

	Διαταραχές του ανοσοποιητικού
συστήματος
	
	
	Αναφυλακτοειδής
αντίδραση

	Διαταραχές του μεταβολισμού
και της θρέψης
	
	όρεξη μειωμένη
	

	Ψυχιατρικές διαταραχές
	
	αϋπνία
	

	Διαταραχές του νευρικού
συστήματος
	κεφαλαλγία
	δυσγευσία, ζάλη
	

	Αγγειακές διαταραχές
	
	έξαψη, φλεβίτιδα
	

	Διαταραχές του αναπνευστικού
συστήματος, του θώρακα και του μεσοθωρακίου
	
	βήχας
	βρογχόσπασμος

	Διαταραχές του γαστρεντερικού
	ναυτία, 
διάρροια
	δυσκοιλιότητα, κοιλιακό άλγος, δυσπεψία, κοιλιακή δυσφορία, έμετος
	

	Διαταραχές του δέρματος και του υποδόριου ιστού
	
	κνίδωση, κνησμός, εξάνθημα
	

	Διαταραχές του
αναπαραγωγικού συστήματος και του μαστού
	
	αιδιοκολπικός κνησμός
	

	Γενικές διαταραχές και
καταστάσεις της οδού
χορήγησης
	
	αντιδράσεις που σχετίζονται με την έγχυση 
	

	Παρακλινικές εξετάσεις
	
	γαλακτική αφυδρογονάση αίματος αυξημένη, αμινοτρανσφεράση της
αλανίνης αυξημένη, ασπαρτική
αμινοτρανσφεράση αυξημένη, ουρικό
οξύ αίματος αυξημένο, δοκιμασίες ηπατικής λειτουργίας μη φυσιολογικές,
τρανσαμινάσες αυξημένες, αλκαλική φωσφατάση αίματος αυξημένη, αριθμός
αιμοπεταλίων αυξημένος, θερμοκρασία του σώματος αυξημένη, ηπατικά ένζυμα
αυξημένα, γ- γλουταμυλοτρανσφεράση
αυξημένη
	




Περιγραφή επιλεγμένων ανεπιθύμητων ενεργειών

Κατηγορία ανεπιθύμητων ενεργειών
Η ωτοτοξικότητα έχει συσχετιστεί με τη χρήση γλυκοπεπτιδίων (βανκομυκίνη και τεϊκοπλανίνη)·
ασθενείς που λαμβάνουν ταυτόχρονη θεραπεία με ωτοτοξικό φαρμακευτικό προϊόν, όπως η
αμινογλυκοσίδη, μπορεί να διατρέχουν αυξημένο κίνδυνο.

Παιδιατρικός πληθυσμός

Η ασφάλεια του dalbavancin αξιολογήθηκε σε μία κλινική δοκιμή Φάσης 3, η οποία περιλάμβανε
169 παιδιατρικούς ασθενείς από τη γέννηση έως ηλικίας κάτω των 18 ετών με ABSSSI (ή υποψία ή επιβεβαιωμένη σηψαιμία εάν είναι ηλικίας κάτω των 3 μηνών) που έλαβαν dalbavancin (91 ασθενείς που έλαβαν θεραπεία με μία εφάπαξ δόση dalbavancin και 78 ασθενείς, όλοι
ηλικίας 3 μηνών και άνω, υποβλήθηκαν σε θεραπεία με σχήμα δύο δόσεων dalbavancin). Από αυτούς τους 169 παιδιατρικούς ασθενείς, 58 ήταν έφηβοι (12 ετών και άνω), 49 ήταν παιδιά ηλικίας από 6 ετών έως κάτω των 12 ετών, 35 ήταν ηλικίας 2 ετών έως κάτω των 6 ετών, 17 ήταν ηλικίας 3 μηνών έωςκάτω των 2 ετών και 10 ήταν ηλικίας κάτω των 3 μηνών. Επιπρόσθετα, σε μια δοκιμή
φαρμακοκινητικής ανοιχτής επισήμανσης Φάσης I, αξιολογήθηκε η χορήγηση εφάπαξ δόσης
dalbavancin σε 8 ασθενείς ηλικίας κάτω των 3 μηνών. Σε αυτές τις δύο κλινικές μελέτες, 18 παιδιά
ήταν ηλικίας κάτω των 3 μηνών, συμπεριλαμβανομένων 3 πρόωρων και 5 τελειόμηνων νεογνών. Συνολικά, τα ευρήματα σχετικά με την ασφάλεια του dalbavancin σε αυτούς τους παιδιατρικούς ασθενείς ήταν παρόμοια με αυτά που παρατηρήθηκαν σε ενήλικες.

Αναφορά πιθανολογούμενων ανεπιθύμητων ενεργειών

Η αναφορά πιθανολογούμενων ανεπιθύμητων ενεργειών μετά από τη χορήγηση άδειας κυκλοφορίας του φαρμακευτικού προϊόντος είναι σημαντική. Επιτρέπει τη συνεχή παρακολούθηση της σχέσης οφέλους-κινδύνου του φαρμακευτικού προϊόντος. Ζητείται από τους επαγγελματίες υγείας να αναφέρουν οποιεσδήποτε πιθανολογούμενες ανεπιθύμητες ενέργειες μέσω του εθνικού συστήματος αναφοράς:

Εθνικός Οργανισμός Φαρμάκων
Μεσογείων 284
GR-15562 Χολαργός, Αθήνα
Τηλ: + 30 21 32040337
Ιστότοπος: http://www.eof.gr
http:///www.kitrinikarta.gr

4.9	Υπερδοσολογία

Δεν υπάρχουν συγκεκριμένες πληροφορίες για την αντιμετώπιση της υπερδοσολογίας με dalbavancin,
επειδή η περιορισμένη δόση τοξικότητας δεν έχει εξετασθεί σε κλινικές μελέτες. Σε μελέτες Φάσης Ι,
χορηγήθηκαν σε υγιείς εθελοντές εφάπαξ δόσεις μέχρι και 1.500 mg και αθροιστικές δόσεις μέχρι και
4.500 mg σε διάστημα έως 8 εβδομάδων, χωρίς σημάδια τοξικότητας ή κλινικά ανησυχητικά
εργαστηριακά αποτελέσματα. Στις μελέτες Φάσης 3, χορηγήθηκαν στους ασθενείς εφάπαξ δόσεις
μέχρι και 1.500 mg.

Η θεραπεία της υπερδοσολογίας με dalbavancin πρέπει να περιλαμβάνει την παρατήρηση
συμπτωμάτων και τη λήψη γενικών υποστηρικτικών μέτρων. Αν και δεν υπάρχουν διαθέσιμες
πληροφορίες συγκεκριμένα όσον αφορά την εφαρμογή της αιμοκάθαρσης στην αντιμετώπιση της
υπερδοσολογίας, θα πρέπει να σημειωθεί ότι σε μια μελέτη Φάσης 1 με ασθενείς με νεφρική
δυσλειτουργία, μετά από 3 ώρες αιμοκάθαρσης απομακρύνθηκε λιγότερο από το 6% της
συνιστώμενης δόσης dalbavancin.

5.	ΦΑΡΜΑΚΟΛΟΓΙΚΕΣ ΙΔΙΟΤΗΤΕΣ

5.1 	Φαρμακοδυναμικές ιδιότητες

Φαρμακοθεραπευτική κατηγορία: αντιβακτηριακά για συστηματική χρήση, γλυκοπεπτιδικά
αντιβακτηριακά, κωδικός ATC: J01XA04.

Μηχανισμός δράσης

Το dalbavancin είναι ένα βακτηριοκτόνο λιπογλυκοπεπτίδιο.

Ο μηχανισμός δράσης του στα ευαίσθητα θετικά κατά Gram βακτήρια περιλαμβάνει διακοπή της
σύνθεσης του κυτταρικού τοιχώματος με σύνδεση στο αμινοτελικό άκρο D-αλανυλ-D-αλανίνη του
πεπτιδίου σε εκκολαπτόμενο κυτταρικό τοίχωμα πεπτιδογλυκάνης, αποτρέποντας τη διασύνδεση
(τρανσπεπτιδίωση και τρανσγλυκοζυλίωση) των υπομονάδων δισακχαρίτη, με αποτέλεσμα τον
κυτταρικό θάνατο των βακτηρίων.

Μηχανισμός αντοχής

Όλα τα αρνητικά κατά Gram βακτήρια είναι εγγενώς ανθεκτικά στο dalbavancin.

Η αντοχή του Staphylococcus spp. και του Enterococcus spp. στο dalbavancin προκαλείται από το
VanA, έναν γονότυπο που οδηγεί σε τροποποίηση του στοχευόμενου πεπτιδίου σε εκκολαπτόμενο
κυτταρικό τοίχωμα. Με βάση in vitro μελέτες η δράση του dalbavancin δεν επηρεάζεται από άλλες
κατηγορίες γονιδίων με αντοχή στη βανκομυκίνη.

Οι τιμές ΜΙC του dalbavancin είναι υψηλότερες για τη βανκομυκίνη-διάμεσος σταφυλόκοκκος
(VISA) από ό,τι τα πλήρως ευαίσθητα στη βανκομυκίνη στελέχη. Εάν οι απομονωμένοι οργανισμοί
με υψηλότερες τιμές MIC του dalbavancin αντιπροσωπεύουν σταθερούς φαινοτύπους και
συσχετίζονται με αντοχή στα άλλα γλυκοπεπτίδια, τότε ο πιθανός μηχανισμός θα είναι η αύξηση του
αριθμού των στοχευόμενων γλυκοπεπτιδίων σε εκκολαπτόμενη πεπτιδογλυκάνη.

Σε μελέτες in vitro δεν παρατηρήθηκε διασταυρούμενη αντοχή μεταξύ του dalbavancin και άλλων
κατηγοριών αντιβιοτικών. Η αντοχή στη μεθικιλλίνη δεν έχει καμία επίδραση στη δράση του dalbavancin.

Αλληλεπιδράσεις με άλλους αντιβακτηριακούς παράγοντες

Σε μελέτες in vitro, δεν έχει παρατηρηθεί ανταγωνισμός μεταξύ του dalbavancin και άλλων κοινώς
χρησιμοποιούμενων αντιβιοτικών (π.χ. κεφεπίμη, κεφταζιδίμη, κεφτριαξόνη, ιμιπενέμη, μεροπενέμη,
αμικασίνη, αζτρεονάμη, σιπροφλοξασίνη, πιπερακιλλίνη/ταζομπακτάμη και
τριμεθοπρίμη/σουλφαμεθοξαζόλη), όταν δοκιμάστηκαν έναντι 12 ειδών αρνητικών κατά Gram
παθογόνων (βλ. παράγραφο 4.5).

Σημεία διακοπής ελέγχου ευαισθησίας

Τα ερμηνευτικά κριτήρια ελάχιστης ανασταλτικήςς συγκέντρωσης (MIC) για τον έλεγχο ευαισθησίας έχουν θεσπιστεί από την Ευρωπαϊκή
Επιτροπή για τον Έλεγχο Ευαισθησίας στα Αντιμικροβιακά (EUCAST) για dalbavancin και παρατίθενται στην ακόλουθη διεύθυνση:
https://www.ema.europa.eu/documents/other/minimum-inhibitory-concentration-mic- breakpoints_en.xlsx

Σχέση Φαρμακοκινητικής/Φαρμακοδυναμικής (PK/PD)

Η βακτηριοκτόνος δράση έναντι σταφυλόκοκκων in vitro είναι χρονοεξαρτώμενη σε συγκεντρώσεις
ορού dalbavancin, παρόμοιες με εκείνες που λαμβάνονται στη συνιστώμενη δόση σε ανθρώπους.
Διερευνήθηκε η σχέση φαρμακοκινητικής/φαρμακοδυναμικής του dalbavancin σε in vivo περιβάλλον
για τον χρυσίζοντα σταφυλόκοκκο με χρήση ενός ουδετεροπενικού μοντέλου λοίμωξης των ζώων.
Αυτό έδειξε ότι η αντιβακτηριακή δράση του dalbavancin φαίνεται να συσχετίζεται καλύτερα με την
αναλογία της περιοχής κάτω από την αδέσμευτη καμπύλη συγκέντρωσης πλάσματος-χρόνου προς την
ελάχιστη ανασταλτική συγκέντρωση (ƒAUC/MIC).

Κλινική αποτελεσματικότητα έναντι συγκεκριμένων παθογόνων

Σε κλινικές μελέτες έχει αποδειχθεί αποτελεσματικότητα έναντι των παθογόνων που παρατίθενται για
την Οξεία Βακτηριακή Λοίμωξη Δέρματος και Μαλακών Μορίων (ABSSSI) και τα οποία ήταν
ευαίσθητα στο dalbavancin σε in vitro περιβάλλον:
· Staphylococcus aureus,
· Streptococcus pyogenes,
· Streptococcus agalactiae,
· Streptococcus dysgalactiae,
· Streptococcus ομάδας anginosus (συμπεριλαμβανομένων των S. anginosus, S. intermedius, και
         S. constellatus).

Αντιβακτηριακή δράση έναντι άλλων σχετικών παθογόνων

Δεν έχει τεκμηριωθεί η κλινική αποτελεσματικότητα έναντι των ακόλουθων παθογόνων, μολονότι
in vitro μελέτες δείχνουν ότι θα είναι ευαίσθητοι στο dalbavancin, λόγω απουσίας επίκτητων
μηχανισμών αντοχής:
· Στρεπτόκοκκοι ομάδας G
· Clostridium perfringens
· Peptostreptococcus spp.

Παιδιατρικός πληθυσμός

Το Dalbavancin/BioARS έχει αξιολογηθεί σε παιδιατρικούς ασθενείς ηλικίας από τη γέννηση έως
< 18 ετών με ABSSSI ή πιθανολογούμενη ή επιβεβαιωμένη σηψαιμία εάν είναι ηλικίας κάτω των 3 μηνών σε μία ανοιχτή, τυχαιοποιημένη, ελεγχόμενη με παράγοντα σύγκρισης κλινική δοκιμή Φάσης III. Η μελέτη περιλάμβανε 169 ασθενείς που έλαβαν dalbavancin (91ασθενείς που έλαβαν θεραπεία με μία εφάπαξ δόση dalbavancin και 78 ασθενείς, όλοι ηλικίας 3 μηνών και άνω, που έλαβαν θεραπεία με σχήμα δύο δόσεων dalbavancin) και 30 ασθενείς που έλαβαν τον παράγοντα σύγκρισης. Επτά από τους 10 ασθενείς ηλικίας κάτω των 3 μηνών εγγράφηκαν με πιθανολογούμενη ή επιβεβαιωμένη σηψαιμία. Πρωτεύων στόχος ήταν η αξιολόγηση της ασφάλειας και της ανεκτικότητας του Dalbavancin/BioARS και οι δευτερεύοντες στόχοι περιλάμβαναν την αξιολόγηση της αποτελεσματικότητας και της φαρμακοκινητικής. Η αποτελεσματικότητα ήταν περιγραφικό καταληκτικό σημείο. Το ποσοστό κλινικής ίασης κατά την επίσκεψη επαλήθευσης ίασης (TOC, Test of Cure) (mITT, μικροβιολογικά τροποποιημένος πληθυσμός με πρόθεση θεραπείας) ήταν 95,2% (79/83) στο σκέλος μιας εφάπαξ δόσης dalbavancin, 97,3% (72/74) στο σκέλος δύο δόσεων dalbavancin και 100% (30/30) στο σκέλος παράγοντα σύγκρισης. 



5.2	Φαρμακοκινητικές ιδιότητες

Η φαρμακοκινητική του dalbavancin έχει προσδιοριστεί σε υγιή άτομα, ασθενείς και ειδικούς
πληθυσμούς. Η συστηματική έκθεση στο dalbavancin είναι ανάλογη της δόσης, μετά από εφάπαξ
δόσεις με εύρος από 140 έως 1.120 mg, υποδεικνύοντας τη γραμμική φαρμακοκινητική του
dalbavancin. Δεν παρατηρήθηκε συσσώρευση του dalbavancin μετά από πολλαπλές ενδοφλέβιες
εγχύσεις που χορηγούνταν μία φορά την εβδομάδα για διάστημα έως 8 εβδομάδων (1.000 mg την 1η
Ημέρα, ακολουθούμενη από 7 εβδομαδιαίες δόσεις 500 mg το ανώτερο) σε υγιείς ενήλικες.

Ο μέσος χρόνος ημίσειας ζωής (t1/2) της τελικής αποβολής ήταν 372 (εύρος 333 έως 405) ώρες. Οι
φαρμακοκινητικές ιδιότητες του dalbavancin περιγράφονται καλύτερα με τη χρήση ενός μοντέλου
τριών τμημάτων (α και β φάσεις κατανομής που ακολουθούνται από μια φάση τελικής απέκκρισης).
Συνεπώς, ο χρόνος ημίσειας ζωής (t1/2β) της κατανομής, που αποτελεί το μεγαλύτερο μέρος του
κλινικώς σχετικού προφίλ συγκέντρωσης-χρόνου, κυμαινόταν από 5 έως 7 ημέρες και είναι συνεπής
με δόση μία φορά την εβδομάδα.

Οι εκτιμώμενες φαρμακοκινητικές παράμετροι του dalbavancin μετά από τη χορήγηση του σχήματος
δύο δόσεων και του σχήματος εφάπαξ δόσης, αντίστοιχα, παρατίθενται στον Πίνακα 2 παρακάτω.

Πίνακας 2. 

Μέσες (SD) φαρμακοκινητικές παράμετροι του dalbavancin για ενήλικες με χρήση
της ΦΚ ανάλυσης πληθυσμού1

	Παράμετρος
	Σχήμα δύο δόσεων2
	Σχήμα εφάπαξ δόσης3

	Cmax (mg/L)
	Ημέρα 1: 281 (52)
Ημέρα 8: 141 (26)
	Ημέρα 1: 411 (86)

	AUC0-Ημέρα14
(mg•h/L)
	18.100 (4.600)
	20.300 (5.300)

	CL (L/h)
	0,048 (0,0086)
	0,049 (0,0096)

	1 Πηγή: DAL-MS-01.
2 1.000 mg την Ημέρα 1 + 500 mg την Ημέρα 8, συμμετέχοντες Μελέτης DUR001-303 με αξιολογήσιμο δείγμα ΦΚ.
3 1.500 mg, συμμετέχοντες Μελέτης DUR001-303 με αξιολογήσιμο δείγμα ΦΚ.



Η συγκέντρωση του dalbavancin στο πλάσμα-χρόνος μετά από τη χορήγηση του σχήματος δύο
δόσεων και του σχήματος εφάπαξ δόσης, αντίστοιχα, παρατίθενται στην Εικόνα 1.

Εικόνα 1. Συγκεντρώσεις dalbavancin στο πλάσμα συναρτήσει του χρόνου σε έναν τυπικό
ενήλικα ασθενή με ABSSSI (προσομοίωση με χρήση φαρμακοκινητικού μοντέλου πληθυσμού)
για αμφότερα τα σχήματα εφάπαξ και δύο δόσεων.

[image: Εικόνα που περιέχει κείμενο, διάγραμμα, γραμμή, στιγμιότυπο οθόνης

Το περιεχόμενο που δημιουργείται από AI ενδέχεται να είναι εσφαλμένο.]

Κατανομή 

Η κάθαρση και ο όγκος κατανομής σε σταθερή κατάσταση είναι συγκρίσιμα μεταξύ υγιών ατόμων και
ασθενών με λοιμώξεις. Ο όγκος κατανομής σε σταθερή κατάσταση ήταν παρόμοιος με τον όγκο του
εξωκυτταρικού υγρού. Το dalbavancin δεσμεύεται αντιστρεπτά σε πρωτεΐνες ανθρώπινου πλάσματος,
κυρίως στη λευκωματίνη. Η δέσμευση πρωτεϊνών πλάσματος του dalbavancin είναι 93% και δεν αλλάζει σε συνάρτηση με τη συγκέντρωση φαρμάκου, νεφρική δυσλειτουργία ή ηπατική δυσλειτουργία. Μετά από μια εφάπαξ ενδοφλέβια δόση 1.000 mg σε υγιείς εθελοντές, η AUC στο υγρό των φυσαλίδων του δέρματος ανήλθε (δεσμευμένο και ελεύθερο dalbavancin) σε περίπου 60% της AUC του πλάσματος, την 7η ημέρα από τη λήψη της δόσης.

Βιομετασχηματισμός

Μεταβολίτες δεν έχουν παρατηρηθεί σε σημαντικές ποσότητες στο ανθρώπινο πλάσμα. Οι
μεταβολίτες υδροξυ-dalbavancin και μαννοζυλο-αγλυκόνη έχουν ανιχνευθεί στα ούρα (< 25% της
χορηγηθείσας δόσης). Οι μεταβολικές οδοί που είναι υπεύθυνες για την παραγωγή αυτών των
μεταβολιτών δεν έχουν προσδιοριστεί. Ωστόσο, λόγω της σχετικά μικρής συμβολής του
μεταβολισμού στη συνολική αποβολή του dalbavancin, δεν αναμένονται αλληλεπιδράσεις μεταξύ
φαρμάκων μέσω αναστολής ή επαγωγής του μεταβολισμού του dalbavancin. Το υδροξυ-dalbavancin
και η μαννοζυλο-αγλυκόνη παρουσιάζουν σημαντικά μικρότερη αντιβακτηριακή δράση σε σύγκριση
με το dalbavancin.

Αποβολή
Μετά τη χορήγηση μιας εφάπαξ δόσης 1.000 mg σε υγιή άτομα, κατά μέσο όρο 19% έως 33% της
χορηγούμενης δόσης dalbavancin απεκκρίθηκε στα ούρα ως dalbavancin και 8% έως 12% ως
μεταβολίτης υδροξυ-dalbavancin. Περίπου το 20% της χορηγούμενης δόσης απεκκρίθηκε στα
κόπρανα.

Ειδικοί πληθυσμοί

Νεφρική δυσλειτουργία

H φαρμακοκινητική του dalbavancin αξιολογήθηκε σε 28 ενήλικα άτομα με διαφορετικό βαθμό
νεφρικής δυσλειτουργίας και σε 15 άτομα ομάδας ελέγχου με φυσιολογική νεφρική λειτουργία. Mετά
από μια εφάπαξ δόση 500 mg ή 1.000 mg dalbavancin, η μέση κάθαρση στο πλάσμα (CLT) μειώθηκε
κατά 11%, 35% και 47% στα άτομα με ήπια (CLCR 50-79 ml/min), μέτρια (CLCR 30-49 ml/min) και
σοβαρή (CLCR < 30 ml/min) νεφρική δυσλειτουργία, αντίστοιχα, σε σύγκριση με τα άτομα με
φυσιολογική νεφρική λειτουργία. H μέση AUC για τα άτομα με κάθαρση κρεατινίνης < 30 ml/min ήταν περίπου 2 φορές υψηλότερη. H κλινική σημασία της μείωσης της μέσης τιμής CLTT του πλάσματος και της επακόλουθης αύξησης της AUC0-∞ που σημειώθηκαν σε αυτές τις φαρμακοκινητικές μελέτες του dalbavancin σε άτομα με σοβαρή νεφρική δυσλειτουργία δεν έχει τεκμηριωθεί. H φαρμακοκινητική του dalbavancin σε ασθενείς με τελικού σταδίου νεφρική νόσο που βρίσκονται σε τακτικό πρόγραμμα αιμοκάθαρσης (3 φορές/εβδομάδα), ήταν παρόμοια με εκείνη που παρατηρήθηκε σε ασθενείς με ήπια έως μέτρια νεφρική δυσλειτουργία και λιγότερο από το 6% της χορηγούμενης δόσης απομακρύνεται μετά από 3 ώρες αιμοκάθαρσης. Για οδηγίες δοσολογίας σε ενήλικες ασθενείς με νεφρική δυσλειτουργία ανατρέξτε στην παράγραφο 4.2.

Δεν υπάρχουν επαρκή δεδομένα για σύσταση προσαρμογής της δόσης για ασθενείς ηλικίας 3 μηνών
έως 18 ετών με κάθαρση κρεατινίνης κάτω των 30 ml/min/1,73 m2. Ασθενείς ηλικίας < 3 μηνών με
νεφρική δυσλειτουργία, που ορίζεται ως κρεατινίνη ορού ≥ 2 φορές το ανώτερο όριο του
φυσιολογικού ή παραγωγή ούρων < 0,5 ml/kg/h ή απαίτηση για αιμοκάθαρση, αποκλείστηκαν από τις
κλινικές δοκιμές. Για τους 18 παιδιατρικούς ασθενείς < 3 μηνών που συμπεριλήφθηκαν στις κλινικές
δοκιμές, το εύρος της κανονικοποιημένης κάθαρσης κρεατινίνης (με βάση την παρακλίνια εξίσωση
του Schwartz) ήταν 34 έως 118 ml/min/1,73 m2. Δεν υπάρχουν διαθέσιμα ΦΚ δεδομένα που
παρατηρήθηκαν σε παιδιατρικούς ασθενείς με σοβαρή νεφρική δυσλειτουργία. Η προβλεπόμενη μέση AUC του dalbavancin για παιδιατρικά άτομα με σοβαρή νεφρική δυσλειτουργία (CLCR ≤ 30 ml/min/1,73 m2) ήταν περίπου 13-30% υψηλότερη σε σύγκριση με παιδιατρικούς ασθενείς με φυσιολογική νεφρική λειτουργία που έλαβαν την ίδια δόση, βάσει φαρμακοκινητικών μοντέλων πληθυσμού.

Ηπατική δυσλειτουργία
Η φαρμακοκινητική του dalbavancin αξιολογήθηκε σε 17 συμμετέχοντες με ήπια, μέτρια ή βαριάς
μορφής ηπατική βλάβη και συγκρίθηκε με 9 αντιστοιχισμένα υγιή άτομα με φυσιολογική νεφρική
λειτουργία. Η μέση τιμή της AUC ήταν αμετάβλητη στους ασθενείς με ήπια ηπατική δυσλειτουργία
σε σύγκριση με τα άτομα με φυσιολογική ηπατική λειτουργία. Ωστόσο, η μέση AUC μειώθηκε κατά
28% και 31%, αντίστοιχα, στα άτομα με μέτρια και σοβαρή ηπατική δυσλειτουργία. Η αιτία και η
κλινική σημασία της μειωμένης έκθεσης σε άτομα με μέτρια και σοβαρή ηπατική λειτουργία είναι
άγνωστες. Για οδηγίες δοσολογίας σε ασθενείς με ηπατική δυσλειτουργία ανατρέξτε στην
παράγραφο 4.2.

Φύλο 

Σε υγιή άτομα ή σε ασθενείς με λοιμώξεις δεν παρατηρήθηκαν κλινικά σημαντικές διαφορές
σχετιζόμενες με το φύλο στη φαρμακοκινητική του dalbavancin. Δεν συνιστάται τροποποίηση της
δόσης με βάση το φύλο.

Ηλικιωμένοι

Η φαρμακοκινητική του dalbavancin δεν μεταβλήθηκε σημαντικά με την ηλικία. Ως εκ τούτου, δεν
είναι απαραίτητη η τροποποίηση της δόσης με βάση την ηλικία (βλ. παράγραφο 4.2). Η εμπειρία με
dalbavancin σε ηλικιωμένους είναι περιορισμένη: 276 ασθενείς ηλικίας ≥ 75 ετών συμπεριλήφθηκαν
σε κλινικές μελέτες Φάσης 2/3, εκ των οποίων οι 173 έλαβαν dalbavancin. Σε κλινικές μελέτες έχουν
συμπεριληφθεί ασθενείς ηλικίας μέχρι 93 ετών.

Παιδιατρικός πληθυσμός

Η φαρμακοκινητική του dalbavancin έχει αξιολογηθεί σε 219 μεμονωμένους παιδιατρικούς ασθενείς [ηλικίας 4 ημερών έως 17 ετών, συμπεριλαμβανομένων πρόωρων νεογνών (ηλικίας κύησης 32 έως < 37 εβδομάδων, n=3) και τελειόμηνων νεογνών (ηλικίας κύησης 37 έως 40 εβδομάδων, n=5)]. Το μοντέλο προέβλεψε ότι η μέση AUC0-120h του dalbavancin στο πλάσμα σε πρόωρα νεογνά κατά τη γέννηση (ηλικίας κύησης 32 εβδομάδων έως < 37 εβδομάδων) ήταν περίπου 62% της τιμής που παρατηρήθηκε σε ενήλικες ασθενείς, ενώ η AUC0-120h σε μεγαλύτερες παιδιατρικές ομάδες ήταν 84- 96% της τιμής που παρατηρήθηκε σε ενήλικες ασθενείς. Ωστόσο, σε όλες τις παιδιατρικές ηλικιακές ομάδες, το ποσοστό των ασθενών που πέτυχαν τους στόχους ΦΚ/ΦΔ που σχετίζονται με την in vivo δραστηριότητα του φαρμάκου ήταν πάνω από 90% για MIC έως 0,5 mg/l.

Πίνακας 3. 
Προσομοιωμένες μέσες (SD) φαρμακοκινητικές παράμετροι του dalbavancin για
παιδιατρικούς ασθενείς και ενήλικες με χρήση της ΦΚ ανάλυσης πληθυσμού1
	Παράμετρος
	Πρόωρο
νεογνό
	Τελειόμηνο νεογνό
	Νεαρό
βρέφος
	Βρέφος
	Νήπιο
	Παιδί
	Έφηβος
	Ενήλικας

	
Ηλικιακό
εύρος
	GA 26--
<37εβδομ
άδων
	
Γέννηση -1 μηνός
	
1 μηνός -
< 3 μηνών
	
   3 μηνών -
< 2 ετών
	2 ετών -
< 6 ετών
	6 ετών -
< 12 ετών
	
12 ετών -
< 18 ετών
	
> = 18 ετών

	Δόση
	22,5
mg/kg
	22,5
mg/kg
	22,5
mg/kg
	22,5
mg/kg
	22,5
mg/kg
	18
mg/kg
	18
mg/kg
	1500
mg

	Cmax (mg/L)
	228 (88)
	305 (130)
	305
(130)
	306
(130)
	303
(130)
	258
(110)
	250
(110)
	417
(110)

	AUC0-
Day120
(mg•h/L)
	6480
(2000)
	8930
(2900)
	9040
(3000)
	9470
(3100)
	10100
(3300)
	8850
(2900)
	9030
(3100)
	10500
(3100)

	1Πηγή: DAL-MS-03.
	
	
	
	
	
	
	




5.3	Προκλινικά δεδομένα για την ασφάλεια

Η τοξικότητα του dalbavancin έχει αξιολογηθεί μετά από καθημερινή ενδοφλέβια χορήγηση για
διάρκειες έως και 3 μήνες σε αρουραίους και σκύλους. Η δοσοεξαρτώμενη τοξικότητα περιελάμβανε
χημικές και ιστολογικές ενδείξεις ορού νεφρικής και ηπατικής βλάβης, μειωμένες παραμέτρους
ερυθρών αιμοσφαιρίων και ερεθισμό στο σημείο της ένεσης. Μόνο σε σκύλους παρατηρήθηκαν με
δοσοεξαρτώμενο τρόπο αντιδράσεις έγχυσης που χαρακτηρίζονταν από οίδημα ή/και ερυθρότητα του
δέρματος (που δεν σχετίζονταν με το σημείο της ένεσης), ωχρότητα των βλεννογόνων, σιελόρροια,
έμετο, καταστολή και μέτρια πτώση της αρτηριακής πίεσης και αύξηση του καρδιακού ρυθμού. Αυτές
οι αντιδράσεις έγχυσης ήταν παροδικές (υποχώρησαν εντός 1 ώρας μετά τη χορήγηση) και
αποδόθηκαν στην απελευθέρωση ισταμίνης. Το προφίλ τοξικότητας του dalbavancin σε νεαρούς
αρουραίους ήταν συνεπές με αυτό που είχε παρατηρηθεί προηγουμένως σε ενήλικες αρουραίους στα
ίδια επίπεδα δόσης (mg/kg/ημέρα).

Οι μελέτες τοξικότητας στην αναπαραγωγή σε αρουραίους και κουνέλια δεν έδειξαν ενδείξεις
τερατογόνου επίδρασης. Σε αρουραίους, σε εκθέσεις περίπου 3 φορές υψηλότερες από την κλινική
έκθεση, παρατηρήθηκε μειωμένη γονιμότητα και αυξημένη συχνότητα εμβρυοθανάτωσης, μείωση του
βάρους του εμβρύου και της σκελετικής οστεοποίησης και αυξημένη νεογνική θνησιμότητα. Σε
κουνέλια, παρατηρήθηκε αποβολή σε συνδυασμό με μητρική τοξικότητα σε εκθέσεις κάτω από το
ανθρώπινο θεραπευτικό εύρος.

Δεν έχουν διεξαχθεί μακροχρόνιες μελέτες καρκινογένεσης. Το dalbavancin δεν ήταν μεταλλαξιογόνο
ή κλαστογόνο σε μια σειρά από in vitro και in vivo δοκιμασίες γονοτοξικότητας.

6.	ΦΑΡΜΑΚΕΥΤΙΚΕΣ ΠΛΗΡΟΦΟΡΙΕΣ

6.1	Κατάλογος εκδόχων

Μαννιτόλη (E421)
Λακτόζη μονοϋδρική
Υδροχλωρικό οξύ (για ρύθμιση του pH)
Υδροξείδιο νατρίου (για ρύθμιση του pH)


6.2	Ασυμβατότητες

Τα διαλύματα χλωριούχου νατρίου μπορεί να προκαλέσουν καθίζηση και δεν πρέπει να
χρησιμοποιούνται για ανασύσταση ή αραίωση (βλ. παράγραφο 6.6).

Αυτό το φαρμακευτικό προϊόν δεν πρέπει να αναμιγνύεται με άλλα φαρμακευτικά προϊόντα ή
ενδοφλέβια διαλύματα εκτός από αυτά που αναφέρονται στην παράγραφο 6.6.

6.3	Διάρκεια ζωής

Ξηρή κόνις: 2 χρόνια

Η χημική και φυσική σταθερότητα κατά τη χρήση του Dalbavancin/BioARS έχει αποδειχθεί τόσο για
το ανασυσταθέν συμπύκνωμα όσο και για το αραιωμένο διάλυμα για 48 ώρες σε θερμοκρασία 25°C ή
χαμηλότερη. Η συνολική σταθερότητα κατά τη χρήση από την ανασύσταση έως τη χορήγηση δεν
πρέπει να υπερβαίνει τις 48 ώρες.

Από μικροβιολογική άποψη, το προϊόν πρέπει να χρησιμοποιείται αμέσως. Εάν δεν χρησιμοποιηθεί
αμέσως, οι χρόνοι φύλαξης κατά τη χρήση και οι συνθήκες πριν από τη χρήση αποτελούν ευθύνη του
χρήστη και κανονικά δεν πρέπει να υπερβαίνουν τις 24 ώρες στους 2°C έως 8°C, εκτός εάν η
ανασύσταση/αραίωση έχουν πραγματοποιηθεί κάτω από ελεγχόμενες και τεκμηριωμένα άσηπτες
συνθήκες. Να μην καταψύχεται.

6.4	Ιδιαίτερες προφυλάξεις κατά τη φύλαξη του προϊόντος

Το φαρμακευτικό αυτό προϊόν δεν απαιτεί ιδιαίτερες συνθήκες για τη φύλαξή του.

Για οδηγίες φύλαξης μετά την ανασύσταση και την αραίωση του φαρμακευτικού προϊόντος, βλ.
παράγραφο 6.3.

6.5	Φύση και συστατικά του περιέκτη 

Φιαλίδια των 50 ml από διαφανές γυαλί τύπου Ι για φαρμακευτική χρήση, κλεισμένα με πώμα βρωμοβουτυλίου και σφραγισμένα με πράσινο αποσπώμενο καπάκι.

Κάθε συσκευασία περιέχει 1 φιαλίδιο.

6.6	Ιδιαίτερες προφυλάξεις απόρριψης και άλλος χειρισμός

Το Dalbavancin/BioARS πρέπει να ανασυσταθεί με αποστειρωμένο νερό για ενέσιμα και στη
συνέχεια να αραιωθεί με 50 mg/ml (5%) διάλυμα γλυκόζης για έγχυση.

Τα φιαλίδια Dalbavancin/BioARS προορίζονται για μία μόνο χρήση.

Οδηγίες για ανασύσταση και αραίωση

Για την ανασύσταση και την αραίωση του Dalbavancin/BioARS πρέπει να χρησιμοποιηθεί άσηπτη
τεχνική.

1. Το περιεχόμενο κάθε φιαλιδίου πρέπει να ανασυσταθεί προσθέτοντας σιγά-σιγά 25 ml νερού
           για ενέσιμα.
2. Μην ανακινείτε. Για αποφυγή σχηματισμού αφρού, εναλλάσσετε ανάμεσα σε ήπια περιστροφή
          και αναστροφή του φιαλιδίου, έως ότου το περιεχόμενό του διαλυθεί πλήρως. Ο χρόνος
          ανασύστασης μπορεί να είναι μέχρι 5 λεπτά.
3. Το ανασυσταθέν πυκνό διάλυμα στο φιαλίδιο περιέχει 20 mg/ml dalbavancin.
4. Το ανασυσταθέν πυκνό διάλυμα πρέπει να είναι διαυγές, άχρωμο έως κίτρινο, χωρίς ορατά
           σωματίδια.
5. Το ανασυσταθέν πυκνό διάλυμα πρέπει να αραιωθεί περαιτέρω με 50 mg/ml (5%) διάλυμα
           γλυκόζης για έγχυση.
6. Για την αραίωση του ανασυσταθέντος πυκνού διαλύματος, ο κατάλληλος όγκος του πυκνού
          διαλύματος των 20 mg/ml πρέπει να μεταφερθεί από το φιαλίδιο σε έναν σάκο ενδοφλέβιας
          έγχυσης ή φιάλη που περιέχει 50 mg/ml (5%) διάλυμα γλυκόζης για έγχυση. Για παράδειγμα:
          25 ml πυκνού διαλύματος περιέχουν 500 mg dalbavancin.
7. Μετά την αραίωση του διαλύματος για έγχυση θα πρέπει να έχει τελική συγκέντρωση
          dalbavancin από 1 έως 5 mg/ml.
8. Το διάλυμα προς έγχυση πρέπει να είναι διαυγές, άχρωμο έως κίτρινο, χωρίς ορατά σωματίδια.
9. Σε περίπτωση που διαπιστωθεί σωματιδιακή ύλη ή αποχρωματισμός, το διάλυμα θα πρέπει να
          απορρίπτεται.

Το Dalbavancin/BioARS δεν πρέπει να αναμειγνύεται με άλλα φαρμακευτικά προϊόντα ή ενδοφλέβια
διαλύματα. Διαλύματα που περιέχουν χλωριούχο νάτριο μπορεί να προκαλέσουν καθίζηση και ΔΕΝ
πρέπει να χρησιμοποιούνται για ανασύσταση ή αραίωση. Η συμβατότητα του ανασυσταθέντος πυκνού διαλύματος Dalbavancin/BioARS έχει τεκμηριωθεί μόνο για το διάλυμα γλυκόζης για έγχυση 50 mg/ml (5%).

Αν χρησιμοποιείται κοινή ενδοφλέβια γραμμή για τη χορήγηση άλλων φαρμακευτικών προϊόντων
επιπρόσθετα του Dalbavancin/BioARS, η γραμμή θα πρέπει να εκπλένεται με διάλυμα γλυκόζης για
έγχυση 5% πριν και μετά από κάθε έγχυση του Dalbavancin/BioARS.

Χρήση στον παιδιατρικό πληθυσμό

Για παιδιατρικούς ασθενείς, η δόση του Dalbavancin/BioARS θα ποικίλλει ανάλογα με την ηλικία και
το βάρος του παιδιού έως 1.500 mg κατ’ ανώτατο όριο. Μεταφέρετε την απαιτούμενη δόση του
ανασυσταθέντος διαλύματος dalbavancin, σύμφωνα με τις παραπάνω οδηγίες, με βάση το βάρος του
παιδιού, από το φιαλίδιο σε έναν σάκο ενδοφλέβιας έγχυσης ή φιάλη που περιέχει 50 mg/ml (5%)
διάλυμα γλυκόζης για έγχυση. Το αραιωμένο διάλυμα θα πρέπει να έχει τελική συγκέντρωση
dalbavancin από 1 έως 5 mg/ml.

Ο Πίνακας 4 παρακάτω παρέχει πληροφορίες για την παρασκευή ενός διαλύματος προς έγχυση με
τελική συγκέντρωση 2 mg/ml ή 5 mg/ml (επαρκή για την πλειοψηφία των περιπτώσεων), που θα
χορηγηθεί με αντλία σύριγγας, για την επίτευξη δόσης 22,5 mg/kg σε παιδιατρικούς ασθενείς από 1
έως 12 μηνών με βάρος από 3 έως 12 kg.
Μπορούν να παρασκευαστούν διαλύματα εναλλακτικών συγκεντρώσεων, αλλά πρέπει να έχουν ένα
εύρος τελικής συγκέντρωσης από 1 έως 5 mg/ml dalbavancin. Ανατρέξτε στον Πίνακα 4 για
επιβεβαίωση των υπολογισμών. Οι τιμές που εμφανίζονται είναι κατά προσέγγιση. Σημειώστε ότι ο
πίνακας ΔΕΝ περιλαμβάνει όλες τις πιθανές υπολογιζόμενες δόσεις για κάθε ηλικιακή ομάδα, αλλά
μπορεί να χρησιμοποιηθεί για την εκτίμηση του κατά προσέγγιση όγκου για την επαλήθευση του
υπολογισμού.

Πίνακας 4. Παρασκευή Dalbavancin/BioARS (τελικής συγκέντρωσης έγχυσης 2 mg/ml ή 5 mg/ml, χορηγούμενο με αντλία σύριγγας) σε παιδιατρικούς ασθενείς από τη γέννηση έως 12 μηνών (δόση 22,5 mg/kg)

	Βάρος
Ασθενούς    (kg)
	Δόση
(mg) για
επίτευξη
22,5 mg/kg
	Όγκος ανασυσταθέντος
διαλύματος dalbavancin
(20 mg/ml) που πρέπει
να αφαιρεθεί από το
φιαλίδιο (ml)
	Όγκος
αραιωτικού
50 mg/ml (5%)
διάλυμα γλυκόζης
για προσθήκη για
ανάμιξη (ml)
	Τελική
συγκέντρωση
διαλύματος
έγχυσης
dalbavancin
	Συνολικός
Όγκος
χορηγούμενος
μέσω αντλίας
σύριγγας (ml)

	1
	22.5
	


10 ml
	


90 ml
	


2 mg/ml
	11.3

	2
	45.0
	
	
	
	22.5

	3
	67.5
	
	
	
	33.8

	4
	90.0
	
	
	
	45.0

	5
	112.5
	
	
	
	56.3

	6
	135.0
	
	
	
	67.5

	7
	157.5
	
	
	
	78.8

	8
	180.0
	
	
	
	90.0

	9
	202.5
	

20 ml
	

60 ml
	

5 mg/ml
	40.5

	10
	225.0
	
	
	
	45.0

	11
	247.5
	
	
	
	49.5

	12
	270.0
	
	
	
	54.0




Απόρριψη

Απορρίψτε κάθε μέρος του ανασυσταθέντος διαλύματος, το οποίο παραμένει αχρησιμοποίητο.

Κάθε αχρησιμοποίητο φαρμακευτικό προϊόν ή υπόλειμμα πρέπει να απορρίπτεται σύμφωνα με τις
κατά τόπους ισχύουσες σχετικές διατάξεις.



7.	ΚΑΤΟΧΟΣ ΤΗΣ ΑΔΕΙΑΣ ΚΥΚΛΟΦΟΡΙΑΣ

BioARS Therapeutics S.A.  
Καρτσιβάνη 6, 
Παλαιό Φάληρο 175 64
+30 2107717598
info@bioars-th.gr

9.	ΗΜΕΡΟΜΗΝΙΑ ΠΡΩΤΗΣ ΕΓΚΡΙΣΗΣ/ΑΝΑΝΕΩΣΗΣ ΤΗΣ ΑΔΕΙΑΣ

Ημερομηνία πρώτης έγκρισης: 13/11/2025

